CELEX: 62013CN0616
Language: el
Date: 2013-11-27 00:00:00
Title: Υπόθεση C-616/13 P: Αναίρεση που άσκησε στις 27 Νοεμβρίου 2013 η Productos Asfálticos (PROAS), S.A. κατά της αποφάσεως που εξέδωσε το Γενικό Δικαστήριο (όγδοο τμήμα) στις 16 Σεπτεμβρίου 2013 στην υπόθεση T-495/07, PROAS κατά Επιτροπής

25.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/15
            
         Αναίρεση που άσκησε στις 27 Νοεμβρίου 2013 η Productos Asfálticos (PROAS), S.A. κατά της αποφάσεως που εξέδωσε το Γενικό Δικαστήριο (όγδοο τμήμα) στις 16 Σεπτεμβρίου 2013 στην υπόθεση T-495/07, PROAS κατά Επιτροπής
   (Υπόθεση C-616/13 P)
   2014/C 24/27
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: Productos Asfálticos (PROAS) S.A. (εκπρόσωπος: C. Fernández Vicién, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               Να κρίνει ότι η αίτηση αναιρέσεως είναι παραδεκτή και βάσιμη.
            
         
               —
            
            
               Να αναιρέσει την απόφαση που εξέδωσε το Γενικό Δικαστήριο (όγδοο τμήμα) στις 16 Σεπτεμβρίου 2013.
            
         
               —
            
            
               Να κάνει δεκτή η προσφυγή και να ακυρώσει την επίμαχη απόφαση της Επιτροπής της 3ης Οκτωβρίου 2007 στην υπόθεση COMP/38.710 — Betún España ή, επικουρικώς, να μειώσει το ύψος του προστίμου που επιβλήθηκε στην αναιρεσείουσα.
            
         
               —
            
            
               Επικουρικώς, να αναπέμψει την υπόθεση στο Γενικό Δικαστήριο προς νέα εκδίκασή της.
            
         
               —
            
            
               Να καταδικάσει, εν πάση περιπτώσει, την Επιτροπή στο σύνολο των δικαστικών εξόδων της παρούσας διαδικασίας, καθώς και στα έξοδα που απορρέουν από την ενώπιον του Γενικού Δικαστηρίου διαδικασίας.
            
         
      Λόγοι αναιρέσεως και κύρια επιχειρήματα
   
   
               1)
            
            
               Παραβίαση από το Γενικό Δικαστήριο της αρχής της αποτελεσματικής δικαστικής προστασίας καθότι παρέλειψε να εξετάσει στο πλαίσιο της πλήρους δικαιοδοσίας του, τους λόγους που προέβαλε η Productos Asfálticos, S.A. σε σχέση με το ύψος της κυρώσεως. Η παραβίαση αυτή συνίσταται σε:
               
                           —
                        
                        
                           παραμόρφωση από το Γενικό Δικαστήριο των λόγων που προέβαλε η Proas στην προσφυγή ακυρώσεως ενώπιον του Γενικού Δικαστηρίου.
                        
                     
                           —
                        
                        
                           παράλειψη αυτόνομης αναλύσεως εκ μέρους του Γενικού Δικαστηρίου όσον αφορά την παραβιάσεως της αρχής της αναλογικότητας και της ανεπάρκειας αιτιολογίας της κυρώσεως που επιβλήθηκε όσον αφορά τις επιπτώσεις της παραβάσεως.
                        
                     
                           —
                        
                        
                           παράλειψη εξακριβώσεως εκ μέρους του Γενικού Δικαστηρίου κατά πόσον η Επιτροπή τήρησε την αρχή της ίσης μεταχειρίσεως και της ασφάλειας δικαίου σε σχέση με τους προκατόχους της.
                        
                     
                           —
                        
                        
                           παράλειψη αναλύσεως εκ μέρους του Γενικού Δικαστηρίου της πραγματικής ευθύνης της Proas στην παράβαση και εσφαλμένη απόρριψη των αιτηθέντων μέτρων οργανώσεως της διαδικασίας.
                        
                     
         
               2)
            
            
               
                  
                     Παραβίαση από το Γενικό Δικαστήριο των αρχών της ασφάλειας δικαίου και της ίσης μεταχειρίσεως, καθώς και των δικαιωμάτων άμυνας της Proas
                  , καθόσον ερμηνεύθηκαν εσφαλμένως οι οδηγίες για τον υπολογισμό των προστίμων που επιβλήθηκαν κατ’ εφαρμογή της παραγράφου 2 του άρθρου 15 του Κανονισμού 17 (1)
               
               
                           —
                        
                        
                           Το Γενικό Δικαστήριο επέτρεψε στην Επιτροπή να μην τηρήσει τις κατευθυντήριες γραμμές της, καθόσον δεν έλαβε υπόψη κατά τον καθορισμό του προστίμου τον περιορισμένο αντίκτυπο της παραβάσεως.
                        
                     
                           —
                        
                        
                           Το Γενικό Δικαστήριο προσέβαλε τα δικαιώματα άμυνας της Proa καθόσον δεν της επέτρεψε να ανατρέψει το τεκμήριο iuris tantum κατά το οποίο οι συμπράξεις έχουν πάντοτε αποτελέσματα.
                        
                     
         
               3)
            
            
               
                  
                     Παραβίαση από το Γενικό Δικαστήριο της αρχής της χρηστής διοικήσεως και της τηρήσεως ευλόγου προθεσμίας.
                  
               
            
         
               4)
            
            
               
                  
                     Παραβίαση από το Γενικό Δικαστήριο των αρχών που τυγχάνουν εφαρμογής στα δικαστικά έξοδα.
                  
               
            
         
      (1)  Κανονισμός (ΕΟΚ) 17 του Συμβουλίου: πρώτος κανονισμός για την εφαρμογή των άρθρων 85 και 86 της Συνθήκης (ΕΕ ειδ. έκδ. 08/001, σ. 25).